Biskop Algermissen kritiserte i januar 2016 at troende i Tyskland blir spottet og fornedret i presse- og ytringsfrihetens navn. Ved påskemessen i 2016 betegnet biskop Algermissen mennesker uten oppstandelsestro dom en «stor sikkerhetsrisiko», noe som han fikk kraftig kritikk for. Han hadde i forbindelse med utsagnet vist til at mange av de flyktninger som strømmet inn i landet hadde en religiøs forankring, men kom til et land der troen var i tilbakegang og der mennesker uten gudstro blir mer og mer sitt eget eksperiment - alt blir teknisk mulig, til slutt produserer dette mennesket seg selv. Han gikk også ut mot genmanipulasjon av mennesker.